SET สัปดาห์นี้ปรับขึ้น รับเม็ดเงิน LTF หนุน – Window Dressing โค้งสุดท้าย
โบรกฯมองภาพรวมตลาดสัปดาห์นี้ปรับขึ้นรับแรงหนุนเม็ดเงิน LTF และ Window Dressing โค้งสุดท้ายปีนี้ 
24 ธ.ค. 2561

Weekly outlook : UP ต้าน 1,650/1,671 จุด รับ 1,578/1,573 
บล.โนมูระ พัฒนสิน ระบุในบทวิเคราะห์ว่า  ภาพรวมสัปดาห์นี้ (24-28 ธ.ค.61) คาดตลาดปรับตัวขึ้นโดยได้รับแรงหนุนจากค่าเงินดอลลาร์ที่อ่อนค่าลงหลุดบริเวณ 96 จุด จากแนวโน้มที่เศรษฐกิจสหรัฐฯที่ชะลอตัวลง หลัง FED ปรับลดคาดการณ์ GDP 2018 ลงสู่ 3.0% จาเดิม 3.1% และปี 2019 ลงสู่ระดับ 2.3% จากเดิม 2.5% ผสานกับความเสี่ยงทางการเมืองในยูโรโซนที่ผ่อนคลายลงจาก
โดยล่าสุดจีนเตรียมนำเข้าถั่วเหลืองจากสหรัฐฯเพิ่มอีกเป็นล็อตที่ 3 ตามที่ตกลงกันไว้ ผสานนายสตีเวน มนูชิน เผยสหรัฐฯ – จีนเตรียมจัดการประชุมอีกครั้งในเดือน ม.ค. เพื่อหารือข้อตกลงทางการค้า เพิ่มความคาดหวังเชิงบวกที่สหรัฐฯ-จีนจะสามารถบรรลุข้อตกลงการค้ากันได้ภายใน 1 มี.ค. 2019 คลายความเสี่ยงการค้าลง สะท้อนความเสี่ยงจากปัจจัยภายนอกค่อยๆปลดล็อกไปทีละประเด็น หนุนตลาดสินทรัพย์เสี่ยงฟื้นตัวขึ้นได้
ส่วนปัจจัยในประเทศ เข้าสู่สัปดาห์สุดท้ายปี 2018 สภาพคล่องอาจจะลดลง แต่ตลาดจะได้แรงหนุนเม็ดเงิน LTF ที่จะทยอยข้ามาช่วงโค้งสุดท้ายของปี โดยปกติจะมีเม็ดเงินราว 31,000 ล้านบาท ในเดือนธ.ค. ผสานจับตาการทำ Window Dressing จากนักลงทุนสถาบันก่อนปิดงวด ซึ่งจะเป็นส่วนช่วยหนุนตลาดเพิ่มเติมได้
นอกจากนี้ตลาดหุ้นไทยปรับตัวลงเข้าสู่ Zone ซื้อในเชิงพื้นฐาน โดยบริเวณ 1,620 – 1,560 จุด หรือ Current PER เพียง 15 – 14.3 เท่า ต่ำกว่าค่าเฉลี่ยระยะยาวที่ 15.7 เท่า คาดเป็นจุดฟื้นตัวที่มีนัยเชิงฟื้นฐานสำคัญ
 
คลิกเพื่อดูรายละเอียด…